OpenLLM-France/wikimedia huggingface dataset:
# Passions, He Had Three

Passions, He Had Three és un curtmetratge mut de la Keystone dirigit per Henry Lehrman i protagonitzat per Roscoe Arbuckle en la seva segona aparició per a la Keystone. La pel·lícula, es va estrenar com a mitja bobina conjuntament amb “Help! Help! Hydrophobia!” el 5 de juny de 1913. L’assignació de Mabel Normand, Dot Farley i Betty Schade al repartiment de la pel·lícula sembla no ser correcte.

## Argument

Henry és un noi de camp molt gras amb tres passions: li agraden els ous, la llet i les noies. Roba ous dels nius de la granja dels Jones, en xucla el contingut i reomple les closques amb aigua. Quan la família del granger s’asseu a esmorzar i trenquen els ous descobreixen la trampa i el granger Jones decideix posar una trampa per a ossos, coberta de palla, davant dels nius. Henry ho veu i no diu res. Poc després la vaca dels Jones, Loretta, sembla que de sobte s’ha assecat. Ha estat culpa de Henry, que ha estat fent “visites” d’amagat a Loretta amb una tassa. A més, Henry està enamorat de Jenny Brown però Si Black també ho està. Això provoca una baralla entre ells dos que guanya Si. Henry es rendeix, però després l’atrau cap a la trampa per a ossos amagada i li acaba empenyent de manera que les dues cames li queden atrapades. Aleshores Henry crida a tothom perquè vinguin a veure qui és el lladre d’ous que han capturat.

## Repartiment

* Roscoe Arbuckle (Henry)
* Beatrice Van (Jenny Brown)
* Charles Avery (Si Black)
* Alice Davenport (mare de Jenny)
* Nick Cogley (pare de Jenny)
* Rube Miller (peó de la granja)

## Referències

* 1 2 Walker, Brent E. Mack Sennett's Fun Factory: A History and Filmography of His Studio and His Keystone and Mack Sennett Comedies, with Biographies of Players and Personnel (en anglès). McFarland, 2010-01-13, p. 279. ISBN 978-0-7864-5707-6.
* 1 2 Massa, Steve. Rediscovering Roscoe: The Films of “Fatty” Arbuckle (en anglès). BearManor Media.

## Enllaços externs

* Passions, He Had Three a Silent Era
# Doncourt-sur-Meuse

Doncourt-sur-Meuse és un municipi francès situat al departament de l'Alt Marne i a la regió del Gran Est. L'any 2007 tenia 52 habitants.

## Demografia
### Població

El 2007 la població de fet de Doncourt-sur-Meuse era de 52 persones. Hi havia 20 famílies de les quals 4 eren unipersonals (4 dones vivint soles i 4 dones vivint soles), 4 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 30 habitatges, 19 eren l'habitatge principal de la família i 11 eren segones residències. Tots els 30 habitatges eren cases. Tots els 19 habitatges principals que hi havia estaven ocupats pels seus propietaris; 1 tenia una cambra, 3 en tenien tres, 3 en tenien quatre i 12 en tenien cinc o més. 10 habitatges disposaven pel capbaix d'una plaça de pàrquing. A 12 habitatges hi havia un automòbil i a 6 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Doncourt-sur-Meuse el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 0 |
| 4 | 65 a 69 | 8 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 4 |
| 4 | 40 a 44 | 0 |
| 0 | 35 a 39 | 0 |
| 4 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 24 persones, 17 eren actives i 7 eren inactives. De les 17 persones actives 16 estaven ocupades (10 homes i 6 dones) i 1 aturada (1 home). De les 7 persones inactives 3 estaven jubilades i 4 estaven classificades com a «altres inactius».

### Activitats econòmiques

L'any 2000 a Doncourt-sur-Meuse hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Doncourt-sur-Meuse a l'INSEE.
* Évolution et structure de la population Fitxa amb el detall de dades de Doncourt-sur-Meuse a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Chawla (cràter)

Chawla és un petit cràter d'impacte situat al sector sud-sud-est de l'interior del cràter Apollo, a la cara oculta de la Lluna. Es troba en l'espai comprès entre els dos anells muntanyosos que conformen el gran cràter.
* Localització de Chawla (centre inferior de la imatge)
* Cràters interiors de l'Apollo
El cràter té forma de copa, amb una petita plataforma central i talussos pronunciats però uniformes. Presenta un petit impacte circular tangent a la banda nord-oest de la seva vora exterior.
El nom va ser adoptat per la UAI el 2006, com a homenatge als set astronautes que van morir en l'accident del transbordador espacial Columbia esdevingut el 1r de febrer de 2003. Els noms dels set cràters són: Chawla, D. Brown, Husband, L. Clark, McCool, M. Anderson i Ramon.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Nkimi

Nkimi és un municipi de Guinea Equatorial, de la província de Centre Sud, a la zona continental del riu Muni o Mbini. El 2005 tenia 3.313 habitants.
Les primeres eleccions democràtiques van ser el setembre del 1995. El Partit Democràtic de Guinea Equatorial (PDGE) es va atribuir la victòria, però tant els observadors internacionals com els partits de l'oposició que hi eren ho van negar. En aquell moment el PDGE va començar a arrestar i maltractar els oponents polítics. Va ser el cas del guanyador legítim de les eleccions a l'alcaldia de Nkimi, Alberto Ngomo Mfumu, del Partit del Progrés, i de la seva esposa, Francisca Nzang Ebasi, que van ser detinguts i maltractats repetidament entre el maig i l'agost del 1996, segons va denunciar Amnistia Internacional.

## Referències

* 1 2 Amnistia Internacional «Preocupación jurídica, tortura y preocupación médica». AFR 24/05/96/s, 23-05-1996.
* ↑ «List of cities in Equatorial Guinea Facts for Kids» (en anglès americà). [Consulta: 21 juliol 2024].
* ↑ Amnistia Internacional «Actualización: Preocupación jurídica, tortura y preocupación médica». AFR 24/06/96/s, 28-08-1996.
# Saint-Vincent-Bragny

Saint-Vincent-Bragny és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 962 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 779 | 802 | 797 | 796 | 858 | 853 | 962 |
| A partir de 1990: Població sense dobles comptes |||||||
# Chawanmushi

El chawanmushi (茶碗蒸し) és un plat a base de natilla d'ou típic de la gastronomia del Japó i que utilitza com un dels seus ingredients les llavors del ginkgo biloba. A diferència d'altres natilles, se solen consumir com aperitiu. Aquesta natilla consisteix en una barreja d'ou amb salsa de soja, dashi i mirin, juntament amb diversos ingredients com xiitake, kamaboko, gambes, cloïsses o pollastre servits en un chawan o tassa similar a les utilitzades per a servir el te.
El chawanmushi es pot prendre tant fred com calent. Quan s'afegeixen udon com a ingredient, llavors se l'anomena odamakimushi o odamaki udon.

## Referències

* ↑ Downer, Lesley. At the Japanese table: new and traditional recipes. San Francisco: Chronicle Books, 2000. ISBN 0-8118-3280-5.
* ↑ «Receta de 'Chawanmushi'» (en castellà). RTVE, 14-12-2015. [Consulta: 20 març 2021].
# Avanti c'è posto

Avanti, c'è posto... és una pel·lícula dirigida per Mario Bonnard el 1942 protagonitzada per Aldo Fabrizi.
La pel·lícula, juntament amb "Campo de' fiori", dirigida pel mateix Bonnard, van ajudar a popularitzar Aldo Fabrizi fins i tot fora dels límits regionals on s'havia establert com a actor de teatre.

## Trama

A la pobra minyona Rosella durant un viatge amb trolebús li roben els diners del lloguer que acaba de rebre dels propietaris, que, no considerant-la més fiable, la despatxen. A la noia l'ajuda l'agent romà Cesare, que després d'haver-la acompanyat a comissaria per denunciar el robatori intenta trobar-li una altra feina com a minyona. Aviat l'home s'enamora d'ella i Rosella li correspon amb l'afecte d'una filla; però quan coneix en Bruno, un conductor de troleibús i amic del despatxador de bitllets, en Cesare s'adona que no està destinat a l'amor de Rosella i només ha de fer una darrera trobada entre els dos joves abans que Bruno torni a ser cridat al front.

## Repartiment

* Aldo Fabrizi: Cesare Montani
* Andrea Checchi: Bruno Bellini
* Adriana Benetti: Rosella
* Virgilio Riento: controlador
* Carlo Micheluzzi: Angelo Pandolin
* Jone Morino: la svanita
* Pina Gallini: patrona de Rosella
* Gioconda Stari: Teresa
* Cesira Vianello: Cecilia Pandolin
* Arturo Bragaglia: Tullio
* Wanda Capodaglio: patrona de casa de Cesare
* Vinicio Sofia: porter d'alberg
* Giulio Battiferri: Pietro
* Olga Capri:
* Enrico Luzi: passatger
* Giulio Calì: passatger
* Giuseppe Ciabattini

## Producció

La pel·lícula es va realitzar a les plantes de Cinecittà a Roma amb la pel·lícula Ferrania Pancro C.6, gravació de so per RCA Photophone, desenvolupada i impresa per S.A.C.I.
Coguionista, juntament amb el mateix Fabrizi, Zavattini i Tellini, aquell "Federico" que apareix als crèdits inicials, és a dir Federico Fellini, que en aquell moment era el responsable dels diàlegs de Fabrizi als avanspectacles. La seva amistat amb Fabrizi va ser essencial per convèncer l'actor romà d'acceptar el paper de Don Pappagallo a Roma, ciutat oberta.

## Distribució

La pel·lícula va tenir la seva primera projecció pública el 30 d'agost de 1942.
La realització dels cartells de la pel·lícula, a Itàlia, va ser encarregada al cartellista Luigi Martinati.

## Notes

* ↑ Avanti c'è posto a. Il Cinematografo
* ↑ Moliterno, Gino. A to Z of Italian Cinema. Scarecrow Press, 2009. P. 45
* ↑ Roma Città Aperta", 1945, con la regia di R. Rossellini. "Celluloide", di U. Pirro, Einaudi, 1995.
# Noèlia Guerrero Hervás

Noèlia Guerrero Hervás (Barcelona, 10 de gener de 1978) és una exportera de futbol sala catalana.
Debutà a la Divisió d'Honor estatal amb el Futbol Sala Vilassar la temporada 1999-00. Competí amb diversos equips de l'elit estatal, Saragossa, Melilla i Penya Andorra. La temporada 2008-09 fitxà pel Futbol Sala Gironella, amb el qual aconseguí cinc Copes Catalunya de forma consecutiva (2009-14). En el seu primer any a l'equip del Berguedà, fou escollida com la millor jugadora de la Lliga espanyola. Portera titular de la selecció catalana, es proclamà campiona del Món de futbol sala AMF (2008). Entre altres reconeixements, rebé el premi ARC (2008) per la consecució del campionat del món.

## Referències

* ↑ «Noèlia Guerrero Hervás». Enciclopèdia de l'esport català. Barcelona: Grup Enciclopèdia Catalana.
* ↑ «La portera del Gironella Noelia Guerrero, millor jugadora estatal de futbol sala». Aquí Berguedà, 26-05-2009. [Consulta: 9 agost 2023].
* ↑ Gelada, Pere. «Els Premis ARC 2008 fan un reconeixement als campions de casa». Avui, 27-05-2009. [Consulta: 9 agost 2023].
# Aplocheilichthys moeruensis

Aplocheilichthys moeruensis és una espècie de peix pertanyent a la família dels pecílids.

## Descripció

* Pot arribar a fer 4 cm de llargària màxima.

## Hàbitat

És un peix d'aigua dolça, bentopelàgic i de clima tropical (20 °C-26 °C).

## Distribució geogràfica

Es troba a Àfrica: la República Democràtica del Congo, Namíbia, Tanzània i Zàmbia.

## Observacions

És inofensiu per als humans.

## Referències

* ↑ Bleeker P., 1863. Mémoire sur les poissons de la côte de Guinée. Natuurk. Verh. Holland. Maatsch. Wet. Haarlem (Ser. 2) v. 18. 1-136. col. Pls. 1-28.
* ↑ ITIS (anglès)
* ↑ Catalogue of Life (anglès)
* ↑ The Taxonomicon (anglès)
* 1 2 3 FishBase (anglès)
* ↑ Seegers, L., 1996. The fishes of the Lake Rukwa drainage. Ann. Mus. R. Afr. Centr., Sci. Zool., 278:1-407.
* ↑ Baensch, H.A. i R. Riehl, 1991. Aquarien atlas. Bd. 3. Melle: Mergus, Verlag für Natur- und Heimtierkunde, Alemanya. 1104 p.
* ↑ FishBase (anglès)
* ↑ Balon, E.K. i D.J. Stewart, 1983. Fish assemblages in a river with unusual gradient (Luongo, Africa - Zaire system), reflections on river zonation, and description of another new species. Env. Biol. Fish. 9(3/4):225-252.
* ↑ Hay, C.J., B.J. van Zyl, F.H. van der Bank, J.T. Ferreira i G.J. Steyn, 1999. The distribution of freshwater fish in Namibia. Cimbebasia 15:41-63.
* ↑ Seegers, L., 1997. Killifishes of the world: Old world killis I: (Aphyosemion, lampeyes, ricefishes). Aqualog, Verlag: A.C.S. Gmbh, Alemanya. 160 p.
* ↑ Wildekamp, R.H., 1995. A world of killies. Atlas of the oviparous cyprinodontiform fishes of the world. Vol. II: The genera Aplocheilichthys, Aplocheilus, Austrofundulus, Campellolebias, Crenichthys, Cualac, Cubanichthys, Cynolebias, Cynopoecilus, and Cyprinodon. American Killifish Association, Inc. 384 p.
* ↑ Wildekamp, R.H., R. Romand i J.J. Scheel, 1986. Cyprinodontidae. P. 165-276. A: J. Daget, J.-P. Gosse i D.F.E. Thys van den Audenaerde (eds.). Check-list of the freshwater fishes of Africa (CLOFFA). ISNB, Brussel·les, MRAC; Tervuren; i ORSTOM, París. Vol. 2.

## Bibliografia

* Anònim, 1997. Registres de peixos de la base de dades del Museu de la Secció de Vertebrats del Museu Reial de l'Àfrica central. MRAC, Tervuren, Flandes, Bèlgica.
* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Huber, J.H., 1996. Killi-Data 1996. Updated checklist of taxonomic names, collecting localities and bibliographic references of oviparous Cyprinodont fishes (Atherinomorpha, Pisces). Société Française d'Ichtyologie, Muséum National d'Histoire Naturelle, París. 399 p.
* Museu Suec d'Història Natural. Base de dades de la col·lecció d'ictiologia. Secció d'Ictiologia, Departament de Zoologia de Vertebrats. Estocolm, Suècia, 1999.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.
# Pel·lícula de violació i venjança

La violació i venjança és un gènere cinematogràfic derivat del gènere del terror que segueix la narrativa bàsica d'una persona que és violada provocant l'inici d'una venjança per part de la víctima o algú relacionat amb ella. La víctima sol ser una dona. Se solen caracteritzar pel motiu constant de violació com a crim que assegura la venjança, pels flashbacks que porten al trauma de la violació i el mostrar tortures i castracions, arribant a coincidir amb el gènere del "torture porn".
La pel·lícula pionera del gènere és La font de la donzella (1960). La pel·lícula que suposà una expansió del gènere fou Last house on the left (1972).

## Referències

* ↑ Kaye, 2014, p. 33.
* ↑ Andrews, David «Reconsidering the Body Genre: Rape-Revenge and Postfeminist Softcore as Biocultural Phenomena». Alphaville: Journal of Film and Screen Media, 7, 2014.
* ↑ Heller-Nicholas, 2009, p. 1.
* ↑ Hellen-Nicholas, Alexandra «Silence and Fury: Rape and The Virgin Spring». Screening the past, 29, 2010.

## Bibliografia

* Kaye, Bradley. Happily never after: Reality, fantasy, and cultural dissonance in rape-revenge horror cinema (Tesi), 2014.
* Heller-Nicholas, Alexandra «Last Trope on the Left: Rape, Film and the Melodramatic Imagination». Limina: A Journal of Historical and Cultural Studies, 15, 2009, pàg. 1-13. Arxivat de l'original el 2017-05-22 [Consulta: 13 maig 2017].
# Avantprojecte d'Estatut d'Autonomia d'Aragó de 1936

Avantprojecte d'Estatut d'Autonomia d'Aragó de 1936 fou un projecte autonomista desenvolupat durant la Segona República. És també conegut com a Estatut de Casp a causa del fet que fou en aquesta ciutat on grups de joventuts d'esquerres es van reunir el maig de 1936 i van decidir redactar un estatut d'autonomia.
La seva redacció fou encarregada al militant nacionalista Gaspar Torrente d'Estado Aragonés, qui formà una comissió el treball de la qual acabà el juny de 1936 amb la completa redacció del manuscrit. El text definitiu és presentat el 7 de juny, i el 15 de juliol de 1936 fou lliurat a les Corts, al costat del Projecte d'Estatut d'Autonomia de Galícia de 1936. No obstant això l'esclat de la Guerra Civil a partir del 17 de juliol estroncaren tota possibilitat que la iniciativa autonomista seguís endavant, i Aragó fou repartit ràpidament en dues zones dividides per la línia del front.

## Vegeu també

* Consell Regional de Defensa d'Aragó
* Estatut d'Autonomia d'Aragó (1982)
# Critó

Critó és el nom dels següents personatges:
* Critó d'Atenes (filòsof), filòsof grec, amic de Sòcrates
* Critó d'Atenes (poeta), poeta còmic grec
* Critó d'Eges, filòsof pitagòric grec
* Critó de Piera, historiador grec
* Critó (metge segle III aC), metge grec del segle iii aC
* Critó (metge segle II), metge grec del segle ii
* Critó (diàleg platònic), diàleg escrit per Plató sobre Critó d'Atenes (amic de Sòcrates)
# Neosita negra

La neosita negra (Daphoenositta miranda) és una espècie d'ocell de la família dels neosítids (Neosittidae). Viu en boscos humits i altres zones de bosc, localment a muntanyes del centre i est de Nova Guinea.

## Referències

* ↑ «Neosita negra». Cercaterm. TERMCAT, Centre de Terminologia. Rev. 20/02/2021(català)
# Anàpsids

* No s'ha de confondre amb Anàspids.
Els anàpsids (Anapsida) són un grup d'amniotes que es caracteritzen per no tenir obertures cranials a prop de l'òrbita ocular. Els únics membres no extints d'aquest grup són les tortugues. Els anàpsids han estat classificats tradicionalment com a subclasse de la classe Reptilia, però com que aquest grup és parafilètic, a vegades se'ls posa en una classe separada, Anapsida.

## Històrtia evolutiva

Hi ha més espècies fòssils (principalment del Permià i del Triàsic) que actuals. Molts dels ordres d'anàpsids, incloent-hi els mil·lerètids, Nyctiphruretidae i els pariasaures, s'extingiren a finals del Permià durant l'extinció permiana. Tant els Procolophonidae com els avantpassats dels Testudines aconseguiren sobreviure fins al Triàsic, i actualment els Testudines són l'únic ordre existent.

## Filogènia

Junt amb els sinàpsids i els diàpsids, els anàpsids són un dels tres grans llinatges d'amniotes, que divergiren al llarg del Carbonífer. Segons Tree of Life, les relacions filogenètiques dels anàpsids amb la resta d'amniotes són les següents:
| Amniota | Synapsida Sauropsida Anapsida Diapsida |
Recentment, s'ha suggerit que els Testudines no són un membre del clade anàpsid, sinó que són diàpsids, i que les similituds que tenen són un cas d'evolució convergent. Els que propugnen aquesta hipòtesi estan dividits pel que fa a quin clade s'haurien de situar els Testudines, si als lepidosaures o als arcosaures.

## Referències

* ↑ Introducció als anàpsids de la UCMP (anglès)
* ↑ Amniota - Tree of Life
# Meleci de Mopsuèstia

Meleci de Mopsuèstia (Meletius, Melétios Μελέτιος) fou un religiós grec seguidor incondicional de Nestori.
Va succeir a Teodor com a bisbe de Mopsuèstia vers el 427 aC; va donar suport a Joan I d'Antioquia en la seva oposició a la deposició de Nestori per Ciril d'Alexandria i els seus en el tercer congrés general d'Efes el 431, però quan Joan va haver d'ajuntar-se a Ciril i condemnar a Nestori, Meleci va persistir en la seva posició anterior.
L'emperador Teodosi II el va deposar de la seva seu però va aconseguir reunir molts seguidors entre els que va romandre com a guia espiritual com si fos bisbe; l'emperador el va desterrar llavors a Melitene on el va confiar a la custòdia d'Acaci, el bisbe local.
Va morir en exili sense canviar el seu punt de vista.
Va deixar escrites algunes cartes publicades a la versió llatina de Ad Ephesinum Concilium Variorum Patrum Epistolae (Christianus Lupus d'Ypres, Lovaina, [1682]).
# Champagne-au-Mont-d'Or

Champagne-au-Mont-d'Or és un municipi francès situat a la metròpoli de Lió, a la regió d'Alvèrnia Roine-Alps.

## Vegeu també

* Metròpoli de Lió
# Dorothy Heyward

Dorothy Heyward (Wooster, 6 de juny de 1890-Nova York, 19 de novembre de 1961) va ser una comediógrafa nord-americana.
Va estudiar a les universitats de Colúmbia i Harvard. En 1924 va escriure la seva primera obra, Nancy Ann, amb la qual va obtenir molt bones crítiques, èxit de públic i el premi de teatre de la Universitat Harvard.
En 1927 escriu en col·laboració amb el seu marit, DuBose Heyward, el drama Porgy, sobre el que s'escriuria l'òpera Porgy and Bess.
Altres obres escrites en col·laboració amb el seu marit van ser Mamba’s Daughters (1939), South Pacific (1944) i Set My People Free (1948).
També va escriure novel·les, en aquest cas sense col·laboració. Una de les seves obres d'aquest gènere, Three-a-Day (1930), va guanyar el Premi Pulitzer.

## Referències

* 1 2 3 4 5 Fàbregas i Surroca, Xavier. Enciclopedia universal ilustrada europeo-americana. Suplemento anual, 1961-1962 (en castellà). Madrid: Espasa-Calpe, 1966, p. 225. ISBN 8423945952.
* ↑ «DuBose Heyward | American writer» (en anglès). Encyclopedia Britannica.